kardosdrur/scandi-wiki huggingface dataset:
Sarauw

Sarauw er en dansk embedsmands- og forstmandsslægt

Slægten, der formentlig har navn efter Sarau ved Plön, eventuelt efter Gross und Klein Sarau i Sachsen-Lauenburg, kan føres tilbage til bager i Flensborg Bertel Sarauw (død 1597), hvis sønnesøn, bager i Aabenraa Bartel Sarauw (død senest 1672) var bedstefader til gehejmelegationsråd Friedrich Barthold Sarauw (1703-1778); af dennes sønner skal nævnes kammerråd Johann Christian Sarauw (1740-1788) og preussisk kaptajn Georg Adolph Sarauw (1742-1802), der adopterede sin hustrus søstersøn, justitsråd, forstinspektør Georg Friedrich Ernst Sarauw, født Meyer (1779-1846), som har mange efterkommere.

Kammerråd Johann Christian Sarauws søn, amtsforvalter, borgmester i Burg, kammerråd Friedrich Heinrich Wilhelm Sarauw (1777-1845) var fader til amtsforvalter (amtmand) og amtsdommer på Femern Conrad Friedrich Emil Theodor Sarauw (1808-1873) og til forstråd Conrad August Nicolaus Sarauw (1816-1886) og militærforfatteren, kaptajn Christian Frederik (Friedrich) Conrad Sarauw (1824-1900), hvis søn var forfatter og journalist Paul Frederik Sarauw (1883-1959).

Forstråd Conrad August Nicolaus Sarauw var fader til arkæologen og botanikeren Georg Frederik Ludvig Sarauw (1862-1928) og filologen Christian Preben Emil Sarauw (1865-1925) samt til Clara Sophie Sarauw (1864-1941), gift med højesteretsdommer, dr. jur. Erland Tybjerg (1863-1925), og politikeren Elna Elisabeth Sarauw, gift Munch (1871-1945), gift med udenrigsminister, dr. phil. Peter Rochegune Munch (1870-1948).

Kilder 
 Albert Fabritius, "Sarauw", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Theodor Hauch-Fausbøll: Patriciske Slægter, IV, 1919, s. 149-183.
 Personalhistorisk Tidsskrift, 10. række, I, 1934, s. 277; IV, 1937, s. 278 f.

Slægter fra Danmark
Slægter fra Tyskland
Asbjørn With

Asbjørn With er en dansk journalist, der i 2012 vandt Cavlingprisen for i over 130 artikler i Nordjyske Medier at have kulegravet Rebild Kommunes svigt i sager om sexmisbrug, tvangsfjernelser og hjælp til handicappede.

Siden 1. april 2016 ansat som undersøgende journalist ved tidligere medlem af Dansk Folkeparti Rikke Karlssons kontor i Europa Parlamentet i Bruxelles.

Refrencer 

Journalister fra Danmark
Cavlingprismodtagere
Conrad Friedrich Emil Theodor Sarauw

Conrad Friedrich Emil Theodor Sarauw (18. juni 1808 i Slesvig by – 4. februar 1873 i Burg på Femern) var en slesvigsk amtmand, bror til Conrad og Christian Sarauw.

Han var søn af kammerråd og borgmester m.m. Friedrich Heinrich Wilhelm Sarauw (1777-1845) og Sophie Hedewig Claussen (1782-1851) og blev 1835 konstitueret og 1840 udnævnt herredsfoged i Satrup Herred og Mohrkirch Herred og siden amtsforvalter og amtsdommer (amtmand) over Femern Amt i 1866; altså efter den 2. Slesvigske Krig. Han var øens sidste amtmand.

Kilder 
 Albert Fabritius, "Sarauw", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Amtmænd fra Slesvig
Danskere i 1800-tallet
Tyskere i 1800-tallet
Personer fra Slesvig by
Conrad Friedrich Emil Theodor
Herredsfogeder fra Slesvig
Charlie McDonell

Charlie McDonnell er blogger og musiker fra Bath i Storbritannien.
Hun er især kendt for sin youtube kanal Charlieissocoollike, som hun oprettede tilbage i 2007. Siden er den blevet en stor succes og har over 1,8 mio. abonnenter og 270 mio. videovisninger (4. januar 2012). Som musiker er McDonnell medlem af Chameleon Circuit som er en samling af youtubere og Doctor Who fans, det kortlevede band Sons of Admirals og som solo-artist.

Referencer 

Musikere fra England
Bloggere fra Storbritannien
YouTubere fra Storbritannien
Roger de Barbarin

Émile Roger de Thomas de Barbarin (2. juni 1860 i Paris - 4. marts 1925 smst) var en fransk skytte som deltog i OL 1900 i Paris.

Barbarin blev olympisk mester i skydning under OL 1900 i Paris. Han vandt i lerdueskydning-konkurrencen foran René Gyyot fra Belgien og landsmanden Justinien de Clary.

Eksterne henvisninger 

 http://www.sports-reference.com/olympics/athletes/de/roger-de-barbarin-1.html 

Skytter fra Frankrig
Personer fra Paris
Volkswagen Routan

Volkswagen Routan var en stor MPV fra Volkswagen. Bilen blev bygget udelukkende til det nordamerikanske marked mellem midten af 2008 og slutningen af 2012, og blev bygget på Chryslers fabrik i Windsor i Canada. Basismotoren var en 3,8-liters V6 med 145 kW/197 hk. Til slut fandtes kun én motor, en 3,6-liters V6 med 208 kW/283 hk.

Routan delte platform med den i 2008 introducerede femte generation af Chrysler Voyager.

Dermed er Routan større end den europæiske Volkswagen Sharan.

Kritikpunkter var bl.a. dårlig materialekvalitet i kabinen og et brændstofforbrug på mere end 12 liter pr. 100 km i amerikansk normcyklus.

Tekniske specifikationer

Noter

Eksterne henvisninger 

 Officielt websted  (på engelsk)

Routan
Store MPV'er
Forhjulstrukne biler
Biler introduceret i 2008
Biler fra 2000'erne
Biler fra 2010'erne
Friedrich Lüthi

Friedrich Lüthi (født 19. december 1850, død 16. marts 1913) var en schweizisk skytte som deltog i OL 1900 i Paris.

Lüthi blev olympisk mester i skydning under OL 1900 i Paris. Han vandt i holdkonkurrencen i 50 m pistol.
De andre på holdet var Conrad Karl Röderer, Konrad Stäheli, Louis Richardet og Paul Probst.

Eksterne henvisninger 
 http://www.sports-reference.com/olympics/athletes/lu/friedrich-luthi-1.html 

Skytter fra Schweiz
Olympiske mestre fra Schweiz
Louis Dutfoy

Louis Charles Marie Dutfoy (12. januar 1860 i Marseille - 7. august 1904 smst) var en fransk skytte som deltog i OL 1900 i Paris.

Dutfoy vandt en sølvmedalje i skydning under OL 1900 i Paris. Han kom på en andenplads i holdkonkurrencen i 50 m pistol.
De andre på holdet var Achille Paroche, Léon Moreaux, Jules Trinité og Maurice Lecoq.

Eksterne henvisninger 
 http://www.sports-reference.com/olympics/athletes/du/louis-dutfoy-1.html 

Skytter fra Frankrig
Olympiske sølvmedaljevindere fra Frankrig
Andreas Stenz

Andreas Waaben Stenz (8. september 1911 – 11. maj 2000) var en dansk gårdejer og medlem af modstandsgruppen Hvidstengruppen.

Han blev i marts 1943 kontaktet af kroejeren Marius Fiil med henblik på at danne en gruppe, der kunne modtage nedkastede våben til den danske modstandsbevægelse. Hans yngre bror Jens Stenz deltog også i dette arbejde.

Det lykkedes ved gruppens arrestation i marts 1944 Andreas Stenz at undslippe. Han kom siden til Sverige sammen med Svend Egon Andersen, hvor de sluttede sig til Den Danske Brigade.

Eksterne kilder og henvisninger
 

Medlemmer af Hvidstengruppen
Den Danske Brigade
Danskere i 1900-tallet
Landmænd fra Danmark
Tsunami-bombe

Tsunami-bombe, et våben man påbegyndte udviklingen af under anden verdenskrig men som aldrig blev færdigbehandlet.  

Arbejdet blev udført af  videnskabsmænd  og teknikere fra henholdsvis det amerikanske og  new zealandske militær.  

Bomben var et tektonik-våben, som kunne udløse en destruktiv  tsunami. Projektet fik kodenavnet Project Seal og blev udført i perioden 1944-1945.

Projekt
Projektet blev igangsat efter at den amerikanske flådeofficer E.A. Gibson havde observeret at mindre bølger opstod efter eksplosioner i forbindelse med at fjerne koralrev.

De kommende afprøvninger blev ledet af professor Thomas Leech fra University of Auckland og fandt sted ved Whangaparaoa ved Auckland, New Zealand samt ved New Caledonia. 

Våbnet blev kun testet ved anvendelse af mindre mængder sprængstof og aldrig i fuld skala.

Antallet af prøveeksplosioner var 3.700, som blev udført over en periode på syv måneder.

Konklusion
De udførte test konkluderede at en enkelt eksplosion ikke ville udløse en tsunami.

Det ville være nødvendigt at anvende 2.000 tons sprængstof. anbragt ca. otte kilometer fra kysten, for at skabe en destruktiv tsunami.

Noter/ kilder/ henvisninger

Noter

Kilder og henvisninger
Jyllands-Posten - Tsunami-bombe blev testet i 1944

Våben
Geofysik
Etableret i 1944
Dirk Boest Gips

Dirk Boest Gips (født 30. juli 1864 i Dordrecht, død 11. november 1920 i Haag) var en hollandsk skytte, som deltog i OL 1900 i Paris.

Gips deltog ved OL i 50 m pistol individuelt og som en del af det hollandske hold. Individuelt blev han bedste hollænder som nummer seks med 437 point. Resultaterne fra den individuelle konkurrence udgjorde også holdkonkurrencen, hvor fem skytter fra hver nation deltog. Her kom Gips sammen med Solko van den Bergh, Henrik Sillem, Antoine Bouwens og Anthony Sweijs på en tredjeplads med 1876 point efter Schweiz (2271 point) og Frankrig (2293 point), mens Belgien blev nummer fire (1823 point).

Referencer

Eksterne henvisninger 

Skytter fra Nederlandene
Deltagere for Holland ved sommer-OL 1900
Olympiske bronzemedaljevindere fra Holland
Henrik Sillem

Henrik Sillem (født 12. august 1866 i Amsterdam, død 13. juli 1907) var en hollandsk skytte, som deltog i OL 1900 i Paris.

Sillem deltog i flere skydningsdiscipliner ved OL. Han deltog i 50 m pistol individuelt og som en del af det hollandske hold. Individuelt blev han nummer 12 med 408 point. Resultaterne fra den individuelle konkurrence udgjorde også holdkonkurrencen, hvor fem skytter fra hver nation deltog. Her kom Sillem sammen med Dirk Boest Gips, Solko van den Bergh, Antoine Bouwens og Anthony Sweijs på en tredjeplads med 1876 point efter Schweiz (2271 point) og Frankrig (2293 point), mens Belgien blev nummer fire (1823 point).

Sillem deltog også i de tre discipliner, 300 m fri riffel stående, knælende og liggende. Han blev med 249 point nummer 25 i stående, med 281 point nummer 19 i knælende og med 317 point nummer seks liggende.

Resultaterne i de tre discipliner udgjorde en selvstændig konkurrence, 300 m fri riffel (tre positioner), hvor han scorede 847 point individuelt og blev nummer 18. Også her blev holdkonkurrencen afgjort ved at samle de individuelle resultater, og Holland fik i alt 4.221 point, hvilket gav en samlet femteplads.

Referencer

Eksterne henvisninger 
 http://www.sports-reference.com/olympics/athletes/si/henrik-sillem-1.html 

Skytter fra Nederlandene
Personer fra Amsterdam
Deltagere for Holland ved sommer-OL 1900
Olympiske bronzemedaljevindere fra Holland
Tsunami (flertydig)

Tsunami har flere betydninger:
 Tsunami – en havbølge
 Tsunami-bombe – påbegyndt udvikling af våben under anden verdenskrig
 Tsunami Tuesday − refererer til en tirsdag i det tidligere februar eller marts hvor en stor del af USA's stater holder primærvalg i de år hvor der er præsidentvalg
 Tsunami Bomb – amerikansk punk rock band fra Petaluma, Californien
 Tsunami (film) – dansk animationsfilm fra 2015 instrueret af Sofie Nørgaard Kampmark
 Tsunami (24syv) - et radioprogram på 24syv
Solko van den Bergh

Solko Johannes van den Bergh (født 4. juni 1854 i Haag, død 25. december 1916 smst) var en hollandsk skytte, som deltog i OL 1900 i Paris.

Bergh deltog i flere skydningsdiscipliner ved OL. Han deltog i 50 m pistol individuelt og som en del af det hollandske hold. Individuelt blev han nummer 18 med 331 point. Resultaterne fra den individuelle konkurrence udgjorde også holdkonkurrencen, hvor fem skytter fra hver nation deltog. Her kom Bergh sammen med Dirk Boest Gips, Henrik Sillem, Antoine Bouwens og Anthony Sweijs på en tredjeplads med 1876 point efter Schweiz (2271 point) og Frankrig (2293 point), mens Belgien blev nummer fire (1823 point).

Bergh deltog også i de tre discipliner, 300 m fri riffel stående, knælende og liggende. Han blev med 239 point nummer 26 (delt) i stående, med 274 point nummer 20 i knælende og med 292 point nummer 20 liggende.

Resultaterne i de tre discipliner udgjorde en selvstændig konkurrence, 300 m fri riffel (tre positioner), hvor han scorede 805 point individuelt og blev nummer 27. Også her blev holdkonkurrencen afgjort ved at samle de individuelle resultater, og Holland fik i alt 4.221 point, hvilket gav en samlet femteplads.

Referencer

Eksterne henvisninger 
 http://www.sports-reference.com/olympics/athletes/va/solko-van-den-bergh-1.html 

Skytter fra Nederlandene
Personer fra Haag
Deltagere for Holland ved sommer-OL 1900
Olympiske bronzemedaljevindere fra Holland
Ludvig 1. af Baden

Storhertug Ludvig 1. af Baden (; 9. februar 1763 - 30. marts 1830) var storhertug af Storhertugdømmet Baden fra 1818 til sin død i 1830.

Han var tredje søn af Storhertug Karl Frederik af Baden. Han blev storhertug, da hans nevø Storhertug Karl af Baden døde uden mandlige arvinger i 1830. Han blev efterfulgt som storhertug af sin halvbroder Leopold.

Litteratur

Eksterne henvisninger 

|-
| colspan="3" style="border-top: 5px solid #FFD700; text-align:center;" | Ludvig 1.Huset Zähringen 
|-
! colspan="3" style="border-top: 5px solid #79DBFF;" | Kongelige og fyrstelige titler

Storhertuger af Baden
Huset Zähringen
Personer fra Karlsruhe
Cirkus Summarum

Cirkus Summarum er en cirkusforestilling med de kendte figurer fra DR Ramasjang, der foregår i folkeskolens sommerferie på Amager i København og på Tangkrogen i Aarhus. Det er arrangeret af Muskelsvindfonden i samarbejde med DR Big Bandet.

Overskuddet fra Cirkus Summarum går til at skabe plads til forskelle i samfundet for mennesker med muskelsvind. Muskelsvindfonden støtter op om mennesker med muskelsvind til at tage aktivt del i samfundet og støtter pårørende til at leve det liv, de ønsker. Gennem sommerlejre, familieweekender og andre netværksarrangementer har mennesker med muskelsvind og deres familier mulighed for at erfaringsudveksle og være sammen med familier, der står i samme situation.

Forestillingen 2021 

Temaet for årets forestilling var at finde ud af hvad artisterne drømmer om, når de sover.

Artister
 Onkel Reje
 Oda Omvendt
 Kristian
 Rosa
 Hr. Skæg
 Motor Mille

Eksterne kilder og henvisninger 
 Cirkus Summarums websted
 Muskelsvindfonden 

Summarum
Produkter fra Danmarks Radio
Jelena Glinskaja

Jelena Glinskaja (, ; født 1508 i Storfyrstendømmet Moskva, død 4. april 1538 i Moskva), var storfyrstinde af Moskva, gift med storfyrst Vasilij 3. af Moskva og Ruslands regent under sin søn Ivan den Grusommes mindreårighed 1533 til 1538.

Jelena var datter af fyrst Vasilij Lvovitj Glinskij og Anna af Serbien. Hun giftede sig 1526 med storfyrst Vasilij 3. af Moskva. Hendes ægtemand udså hende på sit dødsleje til regent og formynder indtil deres søn prins Ivan blev myndig.
Hun stod i modsætningsforhold til rigets højadel, bojarerne, og hendes kærlighedsforhold til fyrst Ivan Feodorovitj Ovtjina-Telepnev-Obolenskij og metropoliten Daniel var upopulære. Hun slog hårdt ned på oppositionen og lod bl.a. sine svogre Jurij af Dmitrov (1534) og Andrej af Staritsa (1537) fængsle for at sikre sit regentskab.
Jelena var en handlekraftig regent, der indførte en valutareform i 1535, sluttede forbund med Litauen mod Sverige i 1536, og opførte en forsvarsmur rundt om Moskva. Hun frikøbte desuden russiske krigsfanger, indbød litauiske indvandrere til riget og gennemførte effektive foranstaltninger mod landevejsrøvere.

Hun døde pludselig 1538, og der blev både i samtiden og blandt senere historikere spekuleret i, om hun var blevet forgiftet af sine adelige modstandere. I de efterfølgende år frem til Ivan den Grusommes magtovertagelse i 1547 styredes riget af bojarer fra de kredse, der havde bekæmpet storfyrstinde Jelena.

Litteratur 

 Isabel De Madariaga: Ivan den förskräcklige, Stockholm (2008)
 Janet Martin: Medieval Russia 980-1584, Cambridge University Press, Cambridge (1995)
 Natalia Pushkareva: Women in Russian History from the Tenth to the Twentieth Century. Eve Levin Trans., M. E. Sharpe, New York (1997)
 David Warnes: Chronicle of the Russian Tsars.

Regenter af Rusland
Hadsten Sogn (1974-2008)

Hadsten Sogn var et sogn i Randers-Hadsten Provsti (1974-2007) og Favrskov Provsti (2007-2008) i Aarhus Stift. Sognet blev oprettet den 1. juli 1974, og var en direkte videreføring af Sankt Pauls Kirkedistrikt, der blev oprettet i 1919, efter Sankt Pauls Kirke blev opført. Kirkedistriktet var en del af Nørre Galten Sogn.

Ved oprettelsen af Hadsten Sogn i 1974, blev det hidtidige Hadsten Sogn omdøbt til Over- og Neder Hadsten Sogn. Disse to sogne blev forenet i det nye Hadsten Sogn pr. 30. november 2008.

Sognekirken var Sankt Pouls Kirke.

Geografi 
Sognets areal var 743,5 ha, og var i det meste af sin eksistens en del af Hadsten Kommune, Århus Amt. I perioden 2007-2008 var sognet en del af Favrskov Kommune, Region Midtjylland. Under hele sin eksistens var sognet en del af Århus Stift.

Mod nord grænsede sognet op til Nørre Galten Sogn, mod vest Lerbjerg Sogn, mod sydvest Lyngå Sogn og mod øst Hadbjerg Sogn.

Demografi 
Pr. 1. januar 2008 var 89 % af indbyggerne i sognet medlem af folkekirken.

Indbyggertal

Eksterne henvisninger 

 

Sogne i Favrskov Kommune
Sogne i Århus Stift
Sogne i Århus Amt
Ophørt i 2008
Etableret i 1974
Postkrig

Postkrig er en betegnelse der benyttes, når et lands postvæsen ikke accepterer postforsendelser fra et andet land af politiske årsager. Det er afgørende, at frimærker og poststempler samt andre officielle postale markeringer på forsendelsen er årsag til tvisten. Postkontorerne i forsendelsernes modtagerland behandler disse derefter, ved f.eks. at sværte de postale markeringer til, opkræve et gebyr, sender forsendelserne retur eller andre forholdsregler.

Eksterne henvisninger 
Eksempel på en filatelistisk samling over temaet postkrig  

Krig
Filateli
Fjodor 1. af Rusland

Fjodor I af Rusland (, ; født 31. maj 1557, død 17. januar 1598) var en russisk zar. Han var søn af zar Ivan den grusomme og zarina Anastasia Romanovna. Fjodor I er kendt som "klokkeringeren", da han holdt af at rejse rundt i sit rige og ringe med kirkeklokkerne i landets kirker. Fjodor blev født i Moskva og blev kronet til zar den 31. maj 1584. Han var den sidste hersker fra Rurikslægtens hovedlinje.
 
Fjodor var efter sigende mentalt tilbagestående og havde ingen interesse for politik og statsstyre. Han var meget from og brugte meget af sin tid på at bede. Han havde overtaget et land, som var mærket af hans fars hårde regeringsførelse og behøvede ro til at stabilisere handel, administration og jordbrug. Fjodor I overlod styret til sin handlekraftige svoger Boris Godunov, der i hele hans regeringstid var rigets de facto hersker.
 
Fjodor I giftede sig i 1580 med Irina Godunova, efter næsten 12 års ægteskab nedkom zarinaen med en datter, der blev døbt Feodosia og døde to år gammel i 1594, men derudover fik de ingen børn. Fjodor I blev således den sidste af Rurikdynastiets mandslinje på den russiske zartrone, og hans død i 1598 indvarslede begyndelsen på den vanskellige og konfliktfyldte periode, der er kendt i russisk historie som de urolige tider i Rusland.

Referencer

Litteratur 
Hans-Joachim Torke: Die russischen Zaren 1547–1917. Beck, München, 1999.

Eksterne henvisninger 

Rurik-slægten
Regenter af Rusland
Max Pinlig 3 på Roskilde

Max Pinlig 3 på Roskilde er en dansk film fra 2012. Det er den tredje film i serien om Max, fra og efterfølger Max Pinlig 2 - sidste skrig fra 2011. Både Samuel Heller-Seiffert (Max) og Mette Horn (Max' mor, Agnete) gentager deres roller fra forrig film og serien.

Eksterne henvisninger 
 

Danske film fra 2012
Familiefilm fra Danmark
Dansksprogede film
Film baseret på tv-serier
Film instrueret af Lotte Svendsen
Komediefilm fra Danmark
Nu-Style

Nu-style er en gren af Gabber som opstod i 2007, i form af en mere Mainstream lyd end den oprindelige lyd, med tok-tok kicks og bløde melodier. Det har gjort at stilen er blevet mere populær end aldrig før.

Musikgenrer
Torben Eilersen

Torben Eilersen  er en dansk musiker/sanger og  komponist, født i København i 1960. Torben Eilersen spiller i Torben Lendager Band og Walkers.

Musikere fra Danmark
1. etape af Tour de France 2013

Første etape af Tour de France 2013 var en 212 km lang flad etape. Den blev kørt lørdag den 29. juni fra Porto-Vecchio til Bastia på Korsika.

Etapens afslutning var præget af et uheld ved målstregen, hvor en holdbus fra Orica-GreenEDGE sad fast og spærrede for at rytterne kunne komme forbi. Løbsarrangørene valgte derfor at flytte målstregen 3 km frem til få kilometer inden rytterne ankom. Bussen blev kort efter flyttet, og målstregen blev rykket tilbage til den oprindelige placering. Det medførte den del forvirring blandt rytterne og en del af sprinternefarvoritterne blev sat tilbage af et styrt et par kilometer før målstregen. Etapen endte i en spurt mellem den resterende del af feltet. Her var tyskeren Marcel Kittel hurtigst.

Point- og bjergspurter

Pointspurt (San-Giuliano) 
Efter 150 km

Bjergspurt (Côte de Sotta) 
4. kategori stigning på Côte de Sotta, efter 45,5 km (147 m; 1,1 km à 5,9 %)

Resultatliste

Eksterne henvisninger 
 Etapeside  på letour.fr

Referencer 

01
Tour de France 2013, 1. etape af
Leigh-Allyn Baker

Leigh-Allyn Baker (født 3. april 1972) er en amerikansk skuespiller. Hun er bedst kendt for hendes gentagne rolle som Hannah Webster i Heksene fra Warren Manor og Ellen i Will & Grace.

Eksterne henvisninger 

 

Skuespillere fra Kentucky
Falske Dmitrij

Falske Dmitrij 1. (født 1581, død 27. maj 1606) fungerede som Ruslands zar fra 21. juli 1605 til sin død den 27. maj 1606. Han var en af tre bedragere, som krævede zarkronen under De urolige tider i Rusland, ved at påstå at være Ivan 4. af Ruslands yngste søn Dmitrij Ivanovitj, som efter sigende havde undsluppet et attentat. I modsætning til de to andre lykkedes det ham at blive anerkendt som zar og opnå kontrol med store dele af riget i en periode. Det er i dag almindelig accepteret blandt historikere, at den virkelige Dmitrij Ivanovitj døde under uklare omstændigheder i Uglitj, og at falske Dmitrijs virkelige navn var Grigorij Otrepjev.

Eksterne henvisninger 

Personer knyttet til de urolige tider
Regenter af Rusland
Personer fra Moskva
Canaima nationalpark

Canaima nationalpark () er beliggende i Gran Sabana, i staten Bolívar i den sydøstlige del af Venezuela. I syd grænser nationalparken op til Brasilien og Guyana.

Nationalparken blev grundlagt den 12. juni 1962 og dækkede på det tidspunkt et areal på 10.000 km². I 1975 blev parken udvidet til et samlet areal på 30.000 km², hvilket gør den til Venezuelas næststørste nationalpark og den sjette største i verden. I 1994 blev Canaima nationalpark optaget på UNESCOs Verdensarvsliste.

Omkring 65% af parken består af specielle klippeformationer, også kaldet Tepuier, som er millioner af år gamle klipper, der er plateauer med lodrette vægge og næsten flade toppe. Bjergene udgør unikke biologiske miljøer og er også af stor geologisk interesse. Deres stejle klipper og vandfald, herunder Salto del Angel, der er det højeste vandfald i verden med det fald 979 meter, skaber spektakulære landskaber.

Det mest berømte tepuis i nationalparken er Monte Roraima, hvorimod det højeste og nemmeste at bestige er Auyantepui, som også er stedet for Salto del Angel.

Referencer

Eksterne henvisninger
Opel Rekord

Opel Rekord var en personbilsmodelserie fra den tyske bilfabrikant Opel. Den øvre mellemklassebil blev mellem sommeren 1953 (dengang under navnet Olympia Rekord) og midten af 1986 bygget i otte forskellige generationer og solgt i totalt ca. 10 millioner eksemplarer.

Rekord blev afløst af modelserien Omega, som mellem sensommeren 1986 og midten af 2003 blev bygget i to generationer.

Generationer

Litteratur 
 Eckhart Bartels, Frank Thieme: Das Opel Rekord Buch. Podszun, Brilon 2004, 
 Frank Thomas Dietz: Opel Rekord & Commodore 1963–1986. Heel, Königswinter 1997, 
 Werner Oswald: Deutsche Autos 1945–1990. Band 3: Ford, Opel und Volkswagen. Motorbuch Verlag, Stuttgart 2001,

Eksterne henvisninger 

Rekord
Øvre mellemklassebiler
Baghjulstrukne biler
Biler introduceret i 1953
Biler fra 1950'erne
Biler fra 1960'erne
Biler fra 1970'erne
Biler fra 1980'erne
Stationcars